Den Vest-Sjællandske Avis, 1825-08-08
Den 5te Juli begyndte Stænderne for Provinsen Nordholland deres Session; Gouverneuren for Provinsen aabnede den med en lang Tale, hvori han sagde blandt andet: at over 3000 Europæiske Skibe vare forgaaede ved Stormene i sidste Vinter, at dette Vanheld var truffet flere af de 64 Skibe, som Provinsen besidder for at drive Handelen paa Ostindien; at Amsterdam eier 30 af disse Skibe; at Amsterdams og Dortrechts Handel ere gaaet betydeligt tilbage (man paastaaer at det skal være en Følge af Hollands strenge Toldsystem mod de tilstødende Tydske Stater.) Gouverneuren haabede at Handelen skulde oplives ved den nye Handels forening, som Kongen havde stiftet. J Henseende til Jordbruget bemærkede han at Ost og Smør finde stedse meere Afsætning imedens det modsatte er Tilfældet med alle de øvrige Jordprodukter (Landmændene synes at fatte det, og at begynde paa at indrette deres Agerbrugs System derefter.)J Spanien synes den indvortes Tilstand, at være saa forvirret, som den vel kan være: J Sevilla have de militaire Authoriteter for at betale de regulaire Troppers og de royalistiske Frivilliges Sold egenraadigen bemægtiget sig de Penge, som vare deponerede i de offentlige Casser, og som vare bestemte til det synkende Fond, i Santander og Burgos har man gjort det samme og i Corunna har man endog paa samme Maade tilladt sig at disponere over de Penge, som vare bestemte til Expeditionen til Havanna; bliver dette saaledes ved, skriver man, saa vil man snart faae ligesaamange Spanske Regieringer, som der ere Provinser. - General-Capitainen over Nye Castilien, den forrige Vicekonge i Pern, Don Pezuela, blev afsat, fordi han i en Purifications-Junta havde sagt: at de constitutionelle Officere have giort deres Skyldighed; men at de derimod, som vare gaaede over til Royalisterne havde fortient at bringes paa Galeierne. Man siger, at han skal sættes under Action. – Fra Provinserne ere atter Forestillinger indkomne til Kongen om at indsætte paa nye den afskedigede Hr. Aymerich, de roialistiske Frievilliges Patron, i hans Post som Krigsminister, ogsaa søger det apostoliske Partie at fierne fra Kongens Person, Kammerjunkeren Hr. v. Grialba, som er af det moderate Partie, og som har vundet Kongens Yndest. Men maaskee denne Yndling har foranlediget at Kongen har ved et Decret af 10de Juni nedsat en Junta for den offentlige Sikkerhed, under Hertugen af Jnfantados Forsæde, som skal ugentligen indgive en Jndberetning til Kongen om de Uordener, som blive begaaede i Riget, og om Aarsagen til dem. (Man tvivler ikke paa at denne Junta vil faae nok at bestille. Dette Skridt er gjort for at betrygge den indvortes Sikkerhed; i Henseende til den udvortes skulle meget stærke Forestillinger være gjorte af det Spanske Ministerium til den Engelske Minister i Madrid imod at man i Gibraltar tillader Columbiske Corfarer at løbe derind; de have nyelig taget en Spansk Brigantine ved Ferrol, den Columbiske Kaper Aguilla skal allene have gjort 95 Spanske Priser, fire af disse Kapere krydse regelmæssigen med maanedlige Afløsninger uden for Cadix og den mindste af dom fører 18 Kanoner. – Det er ligesom at alle Ulykker skulle sammenhobe sig over det arme Spanien; thi ikke allene skrives fra Gibraltar, ere alle Udsigter til en god Høst i Andalusien og paa hele Syd- og Østkysten slagne feil; men nu berettes ogsaa fra Havanna af 1ste Juni, at hele Sukker= og Kaffehøsten paa Cuba er bleven ødelagt ved overordentlige Regnskyl; Skaden anslaaes til fire Millioner Dollars. Desuden tegner det ikke til at Spanien vil længe beholde denne vigtige Øe; thi der berettes fra London, at Skibet Surat Castle paa 56 Kanoner, som er kiøbt for den Mexikanske Regierings Regning, er afseilet fra Grave sand til Nyevork, hvor flere Krigskibe og deriblandt et Orlogskib og to Fregatter paa 46 Kanoner, som for samme Regierings Regning ere kiøbte i Sverrig, skulle forene sig. Denne Søemagt er bestemt til at afskiære Communicationen imellem Cuba og St. Juan de Ullon, Surat Castle commanderes af Captain Smith, en Brodersøn af den bekiendte Sir Sidnei Smith og alle Officererne og Matroser ere Englændere. – De forenede Nordamerikanske Stater underhandle med den Mexikanske Regiering om Anlæggelsen af en Landevei, fra Staden Vaihington til Mexiko, en Strækning af 3300 Engelske Mile. – Et Skib med Biergfolk og Redskaber ere ankomne til Puerto Cabello i Columbien for at drive Kobbergruberne ved Arrad, 60 Engelske Mile derfra, som den Nordamerikanske Consul Lowry i Laquaira, har i Forbindelse med den berømte Fodgiænger Captain Cochrane forpagtet af den Columbiske Regiering, og som denne skal forestaae. – Keiseren af Brasilien har efsendt 1800 Mand til Montevider for at dække denne Stad, hvori General Lecor kommanderer, imod Brigaderen Fractuoso Riberas Opstand.